Edo Murtić

**Edo Murtić** (Velika Pisanica / Bjelovar, 4. maj 1921. - Zagreb, 2. januar 2005., bio je hrvatski i jugoslavenski socijalno angažirani slikar i grafičar.

Edo Murtić vrlo je rano prihvatio socijalističke ideje i iskazao svoju sklonost NOP-u, i nikad nije krio svoje ljevičarsko opredjeljenje, čak ni mnogo godina kasnije, kad su mnogi okrenuli kaput i počeli tvrditi da su u mladosti bili nešto drugo...

## Biografija

Sa četiri godine - 1925. porodica mu se preselila u Zagreb, tu je pohađao osnovnu školu, a nakon toga tadašnju Obrtnu školu (kasnije Škola primijenjene umjetnosti), gdje su mu nastavnici bili dobri slikari; Edo Kovačević, Kamilo Tompa i Ernest Tomašević. Prvi put je izlagao 1935. u Realnoj gimnaziji u Zagrebu, nakon tog se aktivno počeo baviti likovnom umjetnošću, kao crtač reklama i slikar dekorater na sajmovima Zagrebačkog zbora. Pred rat - 1939. se upisao na Akademiju likovnih umjetnosti u Zagrebu u klasu Ljube Babića i Krste Hegedušića, ali se 1940. preselio na beogradsku Akademiju kod Petra Dobrovića.

### Drugi svetski rat

Kad je počeo rat 1941. vratio se u Zagreb u klasu Ljube Babića, gdje je ilegalno radio za pokret otpora.

Krajem 1943. godine, napušta Akademiju i odlazi u partizane. Do svibnja 1944. godine borac je II. moslavačke brigade, a zatim radi u likovnoj grupi Kulturno-umjetničkog odjela ZAVNOH-a, na radu plakata, novina, propagandnih letaka. Izlagao je na izložbama umjetnika-partizana Hrvatske u NOB-i.

Iz tog vremena naimpresivniji rad mu je grafička mapa *[[Jama (poema)|Jama]]* na stihove I. G. Kovačića koju je realizirao sa Zlatkom Pricom. 1944. godine, boravi na oslobođenoj teritoriji u Topuskom. U suradnji sa partizanskim slikarom Zlatkom Pricom, radi mapu linoreza «GRAFIKA», potom u tehnici litografije izvodi grafičku mapu *[[Jama (poema)|Jama]]* nadahnutu potresnim stihovima istoimene poeme Ivana Gorana Kovačića.

### Period SFRJ

Nakon Drugog svjetskog rata, postavljen je za načelnika propagande predsjednika hrvatske vlade (kasnija OZEHA- Oglasni zavod Hrvatske), ali je brzo odustao od tog posla, jer mu se puno više sviđala pozicija slobodnog umjetnika - slikara, kako je sam rekao *bilo je puno prijedloga i situacija koji su me mogli odvući u druge vode, ali nisam se dao*...

Bavio se i scenografijom (za kazalište), dekoracijom javnih prostora, murali i mozaici  (ciklus za Zagrebačku banku krajem 1970-ih).
Nakon rata je puno putovao po inozemstvu, naročito često u Francusku i Italiju. Za njega i njegovu slikarsku genezu osobito je bilo značajno putovanje u Ameriku i Kanadu 1951. gdje se upoznao sa slikarstvom Jacksona Pollocka i njegovim *action paintingom* koje ga je potpuno impresioniralo, tako da je nakon toga malo po malo (trebalo mu je skoro 10 godina) i on postao *pollackovac*. Prije tog je slikao po tadašnjoj zagrebačkoj modi u duhu post ekspresionizma, strogo figuralne slike. Nakon povratka u Zagreb organizirao je izložbu u Umjetničkom paviljonu 1953. pod nazivom *Doživljaj Amerike*, a 1956. bio je jedan od osnivača *Grupe Mart*. heterogene grupe okupljene oko Krste Hegedušića i sve se više udaljavao od figuralnog slikarstva, prema apstraktnom ekspresionizmu.

Edo Murtić bio je redovni član Hrvatske akademije znanosti i umjetnosti od 1997. i član Hrvatskog helsinškog odbora. Živio je na relaciji Zagreb (Martićeva ulica) Vrsar, gdje je imao vikendicu.

## Izložbe
Edo Murtić je za života često izlagao, kako u domovini (galerija Forum bila je njegova kućna galerija), tako i u inozemstvu, tako da je ostvario oko 150 samostalnih i 300 kolektivnih izložbi na svim kontinentima. Slike mu se nalaze po brojnim privatnim i javnim kolekcijama po čitavom svijetu. 
Prvi put je izlagao na Venecijanskom bijenalu 1958. zajedno sa svojim profesorom Krstom Hegedušićem, drugi put 1964. zajedno sa Glihom, Petlevskim, Pricom, Šimunovićem, Bakićem i Džamonjom i zadnji put 1972. na popratnoj izložbi *Graphic Art Today* zajedno sa Šutejem, Piceljem, Dobrovićem i Nevjestićem.
Edo Murtić izlagao je 1959. i na *2 Documenti u [[Kassel]]u*.

### Samostalne izložbe
* 1966 Galerija Umjetnina Split, Split
* 1988 Umjetnički paviljon, Zagreb
* 2003 Retrospektiva, Moderna galerija Zagreb
* 2004 Kunsthistorisches Museum Wien, Vienna
* 2005 Umjetnički paviljon, Zagreb
* 2010 Donacija, Muzej suvremene umjetnosti, Zagreb

## Izbor najpoznatijih djela

* grafička mapa *[[Jama (poema)|Jama]]* (zajedno sa Z. Pricom 1944.
* ciklus *Doživljaj Amerike* 1951. - 1953.
* *Mozaik* na grobu Pirker, Mirogoj, Zagreb 1973.
* *Mozaik* na grobu Šeferov, Mirogoj, Zagreb
* *Jesen* 1962.
* *Plava podloga* 1964.
* *Crni trokut* 1968.
* *Tapiserija* za koncertnu dvoranu Vatroslav Lisinski, Zagreb 1970.
* *Kompozicija*, (akril na platnu 73 x 60&nbsp;cm) 1972.
* *Mozaik* za poslovnu zgradu Zagrepčanka 1975.
* *Pred kućom* (gvaš i pastel 100x70 cm) 1981.
* *Pejzaž s oblacima* (ulje na platnu 98x130 cm) 1991.
* *Krajolik s morem* (ulje na platnu 120x176 cm) 1991.
## Bibliografija
* Vladimir Maleković: *Murtić [His life and art]*, Centro Iniziative Pordenone, 1978.
* Čedo Prica: *Plovidbe atelijerom Ede Murtića*, Naprijed Zagreb, 1997. 
* Michael Gibson: *Edo Murtić*, Nacionalna i sveučilišna biblioteka Zagreb, 1989.
* Igor Zidić: *Edo Murtić*, Moderna galerija Zagreb, 2002.
## Nagrade
Za svoj rad Edo Murtić, dobio je 1981. godišnju nagradu, a 2000. i nagradu za životno djelo *Vladimir Nazor*
## Izvori

## Vanjske veze

* Edo Murtić-službene stranice 
* Murtić Edo, na portalu Galerija Mona Lisa (slike)